РЕПУБЛИКА СРБИЈА
УПРАВА ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА
                 Број:96-00035/2015-04
18.11.2015. године
Београд, Немањина 22-26

Дневни лист „Блиц“
-Слађана Вукашиновић-
			
					11000 Београд
			                                      Жоржа Клемансоа 19                       

	У складу са чланом 16. Закона о слободном приступу информацијама од јавног значаја, а у вези са вашим захтевом од 18.11..2015. године, да вам се доставe информацијe у вези набавке сухомеснатих производа, обавештавамо вас следеће:
	Управа за заједничке послове републичких органа је 15.10.2015. године, донела Одлуку о додели уговора Број: 404-02-2029/2015-01 која је објављена на интернет страници Управе за заједничке послове републичких органа и доступна јавности. Одлуком је, у поступку јавне набавке број 158/2015 чији је предмет набавка трајних сухомеснатих производа, додељен Уговор понуђачу СЗТР „Ђурђевић“ Суботиште Пећинци по цени од  6.176.500,00 динара. Уговор се закључује на период од једне године и набавка је намењена за потребе ресторана у којима угоститељске услуге пружа Управа за заједничке послове републичких органа и то  Немањина број 22-26; Немањина број 11;  Краља Милана број 14; Трг Николе Пашића број 13; Устаничка број 29; Поп Лукина број 7-9; Kраља Милана број 36; Кнеза Милоша број 20; - Кнеза Милоша број 24-26; Толстојева број 2; Бирчанинова број 6, Грачаничка број 8; Михаила Пупина број 2; Андрићев венац број 1; Краља Александра број 15; Бранкова број 25 и Немањина број 9.
Количина сухомеснатих производа је планирана на основу прошлогодишњих потреба увећана за планиране активности у 2016. години. Напомињемо да је Уговором предвиђена сукцесивна испорука и на захтев наручиоца, у складу са потребама, се испоручују одређене количине, односно испоручена количина на годишњем нивоу не мора бити једнака планираној.

 
				               	ЛИЦЕ ОВЛАШЋЕНО 
                                                      	        	ЗА ПОСТУПАЊЕ ПО ЗАХТЕВУ
                                                                        
					              Небојша Кешељевић